Diari Oficial de la Generalitat Valenciana


Sumari del DOGV 8194, del 20-12-2017 (2017/10192)

RESOLUCIÓ de 22 de novembre de 2017, de la Direcció General de Medi Natural i d'Avaluació Ambiental, per la qual s'ordena la publicació de la resolució modificativa de la declaració d'impacte ambiental corresponent a l'expedient 133/10-AIA Sant Vicent del Raspeig.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8194

Data del DOGV
:   20-12-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/10216


Data del document
:   22-11-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 22 de novembre de 2017, de la Direcció General de Medi Natural i d'Avaluació Ambiental, per la qual s'ordena la publicació de la resolució modificativa de la declaració d'impacte ambiental corresponent a l'expedient 133/10-AIA Sant Vicent del Raspeig. [2017/10263]  
De conformitat amb l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental, el qual estableix la publicació en el Diari Oficial de la Generalitat Valenciana de la declaració d'impacte ambiental, resolc:  
  
  
Publicar en el Diari Oficial de la Generalitat Valenciana la resolució modificativa corresponent a l'expedient 133/10-AIA Sant Vicent del Raspeig.  
  
«Resolució de modificació de la declaració d'impacte ambiental 133-2010-AIA  
Expedient: 133-2010-AIA.  
Títol: instal·lació de cogeneració de 1.000 kWe amb motor de gas natural.  
Promotor: Asociación de Industrias Alicantinas del Helado y Derivados, SA (AIADHESA).  
Autoritat substantiva: Servei Territorial d'Energia Alacant.  
Localització: ctra. Alacant, km. 4, 03228 Sant Vicent del Raspeig (Alacant).  
  
1. Vist l'expedient d'avaluació ambiental 133-2010-AIA relatiu al projecte d'activitat d'instal·lació de cogeneració de 1000 kWe amb motor de gas natural siti en la carretera d'Alacant, km. 4, en el terme municipal de Sant Vicent del Raspeig (Alacant) el promotor del qual és AIADHESA, sobre el qual es va emetre declaració d'impacte ambiental (DIA) favorable amb condicionants en data 11 d'abril de 2011.  
  
2. El condicionant número 6 DIA establia que «Segons l'article 37 de la Llei 7/2002, de 3 de desembre, de protecció contra la contaminació acústica, a la posada en marxa de la instal·lació i, almenys, cada cinc anys haurà de realitzar-se una auditoria acústica que haurà de remetre's al Servei de Protecció de l'Ambient Atmosfèric. La dita auditoria acústica haurà d'incloure mesuraments tant en horari diürn com en nocturn, en tot el perímetre que alberga les instal·lacions d'AIADHESA, amb la finalitat de comprovar que els nivells sonors transmesos als receptors més pròxims no superen els límits establits en la taula 1 de l'annex II de la Llei 7/2002, i es prestarà especial atenció als nivells sonors transmesos a les zones pròximes de sòl residencial i dotacional (educatiu-cultural).»  
3. El 8 de març de 2017 la Direcció Territorial d'Agricultura, Medi Ambient, Canvi Climàtic i Desenvolupament Rural (DT) va remetre a aquest Servei d'Avaluació d'Impacte Ambiental ofici junt amb una còpia de l'auditoria acústica realitzada per un organisme autoritzat el 23 de novembre de 2016. Les conclusions de l'informe indiquen que «Els valors mesurats en el dia de la data, en les condicions, activitat i circumstàncies que presentaven l'immoble i les seues instal·lacions, es consideren correctes», amb la qual cosa s'emet la corresponent certificació. El promotor la va remetre a la DT en compliment dels condicionants establits en la DIA que, al seu torn, la va remetre a aquest servei per considerar que és matèria de la nostra competència.  
4. L'11 d'abril de 2017 es va sol·licitar consulta al Servei de Lluita contra el Canvi Climàtic i Protecció de l'Atmosfera (SLCCPA) per ser l'òrgan competent en matèria de contaminació atmosfèrica.  
5. El 20 d'abril de 2017 el SLCCPA va respondre la consulta amb l'informe següent:  
«En relació amb l'auditoria acústica aportada i a la còpia de la declaració d'impacte ambiental de la instal·lació de l'empresa AIADHESA, ubicada al terme municipal de Sant Vicent del Raspeig (Alacant), aquest servei informa que: d'acord amb els articles 36 i 37 de la Llei 7/2002, de 3 de desembre, de la Generalitat Valenciana, de protecció contra la contaminació acústica, els titulars d'activitats subjectes a avaluació d'impacte ambiental, susceptibles de produir sorolls i vibracions, ha de realitzar un autocontrol de les emissions acústiques (auditoria acústica) almenys cada cinc anys.  
  
L'auditoria acústica haurà de ser realitzada per una entitat col·laboradora en matèria de qualitat ambiental (ECMQA) per al camp de la contaminació acústica.  
Finalitzada l'auditoria acústica, l'entitat col·laboradora remetrà informe de resultats al titular de l'activitat i un certificat de l'estat general de l'activitat respecte de les prescripcions obligatòries establides a la normativa autonòmica o en l'autorització substantiva, que passarà a formar part del preceptiu llibre de control.  
El llibre de control, així com els informes complets dels resultats, han d'estar a disposició de les administracions competents.  
D'acord amb l'article 18 del Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres, serveis, només, si en l'auditoria acústica l'ECMQA detecta l'incompliment de les prescripcions establides en la Llei 7/2002, en el Decret 266/2004 o en l'autorització substantiva, aquesta estarà obligada a posar-ho immediatament en coneixement de l'Ajuntament, i li remetrà còpia del corresponent certificat desfavorable. Atés que és l'ajuntament l'òrgan competent en matèria de contaminació acústica.  
Així mateix, la Llei 6/2014 estableix que els ajuntaments són els òrgans substantius ambientals per a la tramitació i resolució del procediment de llicència ambiental, per a la recepció de la comunicació de posada en funcionament de l'activitat objecte de la llicència atorgada, i també per a la recepció de la declaració responsable ambiental i de la comunicació d'activitats innòcues.  
Atés que la normativa autonòmica en matèria de contaminació acústica, ja regula les obligacions que tenen els titulars en relació amb les auditories acústiques, no faria falta que la DIA incloguera condicionats adequats. No es considera operatiu que la DIA de l'empresa AIADHESA establisca que cada cinc anys s'haja de remetre l'auditoria acústica al Servei de Lluita contra el Canvi Climàtic i Protecció de l'Atmosfera, òrgan que no té competència per a regular aquest tipus d'activitat.»  
  
6. La Llei 21/2013, d'avaluació ambiental, article 44, estableix que les condicions de la declaració d'impacte ambiental podran modificar-se «Quan la declaració d'impacte ambiental establisca condicions el compliment de les quals es faça innecessari [...]».  
El procediment de modificació de les condicions de la declaració d'impacte ambiental de l'activitat podrà iniciar-se d'ofici per iniciativa del mateix òrgan ambiental.  
Per tot això, fent ús de les facultats que tinc legalment atribuïdes, resolc:  
  
Primer  
Modificar el condicionant 6 de l'apartat segon de la declaració d'impacte ambiental referent al projecte d'instal·lació de cogeneració de 1.000 kWe amb motor de gas natural, en la carretera d'Alacant, km. 4, del terme municipal de Sant Vicent del Raspeig (Alacant), promoguda per la mercantil Asociación de Industrias Alicantinas del Helado y Derivados, SA (AIADHESA), que queda redactat de la manera següent:  
  
6. Al començament de l'activitat i almenys cada cinc anys es realitzaran auditories acústiques per un organisme de control autoritzat, i es faran constar els resultats en un llibre de control que estarà a disposició de les administracions competents. Les auditories es realitzaran en la fase de funcionament, amb la maquinària que major soroll produïsca i per un organisme autoritzat. En cas de superar els nivells sonors permesos per la llei, s'aplicaran les mesures correctores pertinents, l'eficàcia de les quals es verificarà amb una nova auditoria acústica immediatament posterior a l'aplicació d'aquestes i es procedirà segons el que estableix la legislació vigent.  
  
Segon  
Notificar a les parts interessades que, contra la present resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans que en defensa del seu dret i dels seus interessos consideren pertinents.  
  
Tercer  
Publicar en el Diari Oficial de la Generalitat Valenciana la present declaració d'impacte ambiental, d'acord amb el que disposa l'article 41 de la Llei 21/2013, de 9 de desembre, d'avaluació ambiental.  
  
La regulació de la vigència de la present declaració d'impacte ambiental serà l'establida en l'article 43 de l'esmentada Llei 21/2013.  
  
València, 14 de novembre de 2017.- El director general de Medi Natural i d'Avaluació Ambiental: Antoni Marzo i Pastor.»  
  
València, 22 de novembre de 2017.- El director general de Medi Natural i d'Avaluació Ambiental: Antoni Marzo i Pastor.